প্রকাশ্যে তৃণমূলের গোষ্ঠীকোন্দল! চাঞ্চল্য় নিউটাউনে

কলকাতা: ফের প্রকাশ্যে তৃণমূলের গোষ্ঠী কোন্দল (Tmc Clash)! নিউটাউনের পাথরঘাটা পঞ্চায়েতের অন্তর্গত লস্করআটি বাজারে আয়োজিত এক রক্তদান শিবিরে শাসক দলের দুই গোষ্ঠীর (TMC Clash in Newtown) মধ্যে হঠাৎ অশান্তি শুরু হয়। সামান্য বিবাদ সংঘর্ষের রূপ নেয়। তৃণমূল নেতা সব্যসাচী দত্ত (Sabyasachi Dutta) সেখানে গেলেও পরিস্থিতি নিয়ন্ত্রণে আনা যায়নি। তাঁর সামনেই একে অপরের দিকে চেয়ার ছুড়ে দেয় দু’পক্ষের লোকেরাই।

সূত্রের খবর, রক্তদান শিবির চলাকালীন সব্যসাচী দত্তের ঘনিষ্ঠ নেতা বাহার আলী লস্করের অনুগামীদের সঙ্গে দলের অন্য এক গোষ্ঠীর বচসা শুরু হয়। কিছুক্ষণের মধ্যেই পরিস্থিতি দ্রুত অবনতির দিকে যায়। সামান্য বচসা পরিনত হয় হাতাহাতিতে। এমনকী, চেয়ার ছোড়াছুড়িও করা হয় বলে অভিযোগ। শিবিরে উপস্থিত সাধারণ মানুষের মধ্যেও আতঙ্ক ছড়িয়ে পড়ে। তৃণমূল নেতা পরিস্থিতিকে ক্রমশ নিয়ন্ত্রনে আনার চেষ্ঠা করেন। এমনকী ঐক্য়ের বার্তাও দেন। তাঁর হস্তক্ষেপে মুহূর্তের মধ্যেই পরিস্থিতি শান্ত হয় এবং অনুষ্ঠান স্বাভাবিকভাবে চলতে থাকে।

আরও পড়ুন: ভাঙড়ে বাংলায় কথা বলায় শ্রমিক ছাঁটাইয়ের অভিযোগ

যদিও, এই ঘটনার পর এলাকায় আলোচনা শুরু হয়। রাজনৈতিক মহল বলছে, সব্যসাচীর উপস্থিতি না থাকলে পরিস্থিতি আরও ভয়াবহ রূপ নিতে পারত। তবে শাসকদলের মধ্যে এই ধরনের প্রকাশ্য সংঘাত নিয়ে সাধারণ মানুষের মনে প্রশ্ন উঠেছে। রক্তদানের মতো সামাজিক অনুষ্ঠানে রাজনৈতিক গোষ্ঠী দ্বন্দ্বের প্রভাব পড়ায় সমালোচনাও শুরু হয়েছে রাজনৈতিক মহলে।